钦定古今图书集成/明伦汇编/氏族典/第409卷 > 许溥化
## 钦定古今图书集成/明伦汇编/氏族典/第409卷 > 许溥化

按《万姓统谱》：溥化字次诚，婺源人。元季率义兵保乡
闾，遂奉省檄，命领屯兵。国初归附，授院判汪同下管
军镇抚，董筑星源翼城，从攻乐平，至太阳埠，军溃。庚
子岁，邻寇作，族人被害，兄商野亦遭寇执，溥化以财
力援脱兄厄。会驸马王克恭来镇，仍命总戎随征昌
化、宣城开设县治。越五年，辞归，事兄如严父，王克恭
扁其堂曰“庸敬。”